רחל גץ-סלומון

רחל גץ-סלומון (נולדה ב-28 בדצמבר 1981) היא חוקרת תרבות, מרצה לאופנה ועיצוב, אוצרת, יוצרת, סופרת, וכותבת ישראלית. עומדת בראש החוג לעיצוב אופנה באוניברסיטת חיפה ומשמשת כאוצרת האוניברסיטה. מחקריה ועבודתה עוסקים באופנה, זיכרון, מגדר ותרבות חומרית.

ביוגרפיה
רחל גץ-סלומון נולדה בירושלים וגדלה במעלות תרשיחא, במשפחה דתית, בכורה מבין שבעה ילדים. למדה בבית הספר לתיאטרון אלטרנטיבי בשלומי.

היא בעלת תואר ראשון באמנות ועיצוב במסלול אופנה מבצלאל ותואר שני בלימודי תרבות באוניברסיטה הפתוחה בהצטיינות יתרה.

היא בעלת תואר דוקטור בעיצוב, מהפקולטה לארכיטקטורה בטכניון. עבודת הדוקטורט שלה נכתבה במסלול לעיצוב, בהנחיית פרופ' תמר אלאור ופרופ' עזרי טרזי, והיא עסקה באופנה וזיכרון דרך ההתבוננות בחצאית כפריט תרבותי.

היא ראש החוג לעיצוב אופנה בבית הספר לעיצוב של אוניברסיטת חיפה. היא מלמדת קורסים תאורטיים ומעשיים בתחום האופנה והעיצוב, וכן קורסים בינלאומיים העוסקים בעיצוב ובתרבות חומרית.

בעבר שימשה כראש המחלקה לעיצוב אופנה במרכז האקדמי ויצו חיפה.

בשנים 2016–2023 לימדה קורסי עיצוב בפקולטה לארכיטקטורה בטכניון.

בשנים 2013–2018 לימדה קורסי תרבות ופוליטיקה בחוג למדע המדינה במכללה האקדמית עמק יזרעאל.

פעילות ציבורית ותרבותית
במהלך השנים משמשת גץ סלומון בתפקידים ציבוריים ותרבותיים, בהם: חברת הוועד המנהל של מוזיאון בית לוחמי הגטאות, חברת המדור לאמנות פלסטית במועצה לתרבות ואמנות, חברת הוועדה לעיצוב המייעצת לנשיא המדינה, ושופטת בתחרויות בתחומי האמנות והספרות. בין השנים 2016–2020 שימשה כחברת הוועדה האמנותית של פסטיבל המשוררים (מטולה), מטעם בית הקונפדרציה בירושלים. בנוסף, היא מופיעה בפינה קבועה בתוכנית "סוכן תרבות" בכאן 11, בהנחייתו של קובי מידן. גץ-סלומון שימשה כיוצרת, עורכת ומנחת הפודקאסט "מתלבשות על זה" – פודקאסט האופנה הראשון בישראל, ולו 57 פרקים.

כתיבה ופרסומים
בשנת 2022 פרסמה את ספרה "ללכת למקום אחר" בהוצאת עם עובד. על ספרה זה זכתה בשנת 2023 בפרס ברנר לספר ביכורים.

מאמריה האקדמיים מתפרסמים בכתבי עת בינלאומיים מובילים בתחומי האופנה, ההיסטוריה והתרבות, והם עוסקים בקשר שבין אופנה ופרטי לבוש לזהות, לחוויית העצמי ולהגדרות ומוסכמות חברתיות ותרבותיות.

שימשה ככותבת ומבקרת במוסף הספרים של עיתון "הארץ", וכן פורסמו כתבות וטורים מפרי עטה במוספי החדשות, גלריה, תרבות וספרות של עיתון זה.

חיים אישיים
גץ-סלומון נשואה ואם לשלושה. מתגוררת במעלות תרשיחא.

פרויקטים ותערוכות
2002 – ההצגה "אל תגידו מים מים" זוכת צל"ש, פסטיבל עכו (שחקנית)
2004-2005 – בימוי ויצירת אירוע תיאטרוני "חתוך דק דק", זוכה פרס השחקנית, פסטיבל עכו
2010 – אמנית פרפורמנס באירוע תיאטרוני "קרוב לבית" (בימוי: דודי מעיין), מתחם הנסן, הזירה הבינתחומית, ירושלים
2011 – בימוי, היגוי וביצוע "צמר" מיצג רב-תחומי בגלריה יפו 23 ירושלים, אוצר: גיא בירן
2012 – תכנון ובימוי מיצג רב-תחומי פסטיבל "מוזות", שוהם
2012 – בימוי ויצירת המיצג "שאינו אחד", פסטיבל ניסוי כלים, תל אביב
2012 – בימוי, היגוי וביצוע אירוע הפרפורמנס "סוכריות קופצות כדורים שורקים", פסטיבל "על הגבול", מרכז היוצרים שלומי, בגבול לבנון
2013 – השתתפות בתערוכה קבוצתית "ספר הספרים" אוצרת: נגה מגדל, מרכז אמנויות מעלות-תרשיחא
2014-2015 – אוצרות ובימוי של המיצג רב-תחומי "הפרעת קצב" הפרויקט זכה לתמיכת קרן יהושע רבינוביץ' לאמנויות והוצג בין היתר בתיאטרון תמונע, בתיאטרון הערבי עברי ביפו, ובתיאטרון עכו
2016 – שחקנית יוצרת בהצגה "הסתכלות 1976", זוכת פרס ההצגה הטובה ביותר, פסטיבל עכו 2016
2016 – עורכת אורחת של מגזין האדריכלות והעיצוב DOMUS, גיליון מאי
2015-2016 – אוצרת תערוכת האופנה "מזרחאשכנז", בית האמנים, תל אביב
2017 – אוצרת התערוכה 360 מעלות, (אמנים מרכזיים: ערן שקין, אבי סבאח, פורת סלומון), הגלריה ע"ש ברר, מעלות תרשיחא
2016-2020 – אוצרת סימפוזיון הפיסול הבינלאומי אבן בגליל, מעלות תרשיחא
2022 – השתתפות בתערוכה הקבוצתית "וגם פורחת", גלריה גאולה, בית אצ"ג, ירושלים
2024 – אוצרת התערוכה "בפריים ובחיים – מרוקו: אופנה, לבוש וזהות", המוזיאון לתרבות האסלאם ועמי המזרח, באר שבע

מאמרים
 "Dressed for War: the Metamorphosis of the Military Skirt", The Journal of Dress History (2023). https://dresshistorians.org/wp-content/uploads/2023/04/JDH-Spring-2023.pdf
 "Outskirt: The Skirt as a Queer Object", Fashion, Style & Popular Culture (2022) .https://doi.org/10.1386/fspc_00141_1
 Getz-Salomon, Rachel, 2021. Fashion, Dress and Post-Postmodernism, Jose Blanco F. and Andrew Reilly, Editors, Bloomsbury, London, England, 2021, List of Illustrations, Notes on Contributors, Acknowledgements, Index, 28 Black and
 White Illustrations, 211 pages, Hardback, The Journal of Dress History Volume 5, Issue 6, Winter 2021. https://dresshistorians.org/wp-content/uploads/2021/10/Winter_2021_issue.pdf
 "אחת ויחידה – על חוויית החצאית הצבאית בקרב חיילות דתיות", בתוך: נ' שפי וע׳ לומסקי-פדר (עורכות), זיכרון, חפצים וייצוגים. חיפה: פרדס. עמ' 69–95. (2022)

 קישורים חיצוניים 



 כל המאמרים של רחל גץ סלומון באתר הארץ /www.haaretz.co.il/ty-WRITER/0000017f-da2a-d718-a5ff-faae89a80000
 עמוד הלינקדאין של רחל גץ סלומון https://www.linkedin.com/in/rachel-getz-salomon-ph-d-10201525a/
 עמוד היוטיוב של פודקאסט "מתלבשות על זה" עונה 1 https://www.youtube.com/@מתלבשותעלזה
 עמוד היוטיוב של פודקאסט "מתלבשות על זה" עונה 2 https://www.youtube.com/playlist?list=PLPeEBEm8HEVl98TEXAkpmx3MDjS9AMtVn
 ראיון עומק עם ד"ר רחל גץ סלומון בפודקאסט "ליסה פרץ משוחחת" - כאן תרבות https://www.kan.org.il/content/kan/podcasts/p-8602/32268/
 כתבה על מינויה של רחל גץ סלומון לראש מחלקת אופנה https://www.prtfl.co.il/archives/158413
 "מה גרם לחוקרת האופנה רחל גץ סלומון לכתוב רומן על שואת יהודי תוניסיה" – ראיון עומק בגלריה, הארץ (28.7.2022) https://www.haaretz.co.il/gallery/galleryfriday/2022-07-28/ty-article-magazine/.highlight/00000182-3988-d622-a983-ff9a65350000
 ביקורת על הספר "ללכת למקום אחר" – מקור ראשון (2022) https://www.makorrishon.co.il/culture/511201/
 על תערוכת האופנה "מזרחאשכנז" - הארץ 2016 https://www.haaretz.co.il/gallery/2016-02-25/ty-article/.premium/0000017f-e078-d568-ad7f-f37bae320000
 "מי מפחיד אותנו מהרחם שלנו?" – כתבה על עבודת התזה במדור מג'ונדרת, הארץ (2016) https://www.haaretz.co.il/gallery/mejunderet/2016-04-29/ty-article/.premium/0000017f-dba4-df9c-a17f-ffbcd7dd0000
 כתבת מגזין במדור "מה נשמע?" על פודקאסט האופנה הראשון בישראל – פורטפוליו (2020) https://www.prtfl.co.il/archives/173926
 "זיכרון קולוניאלי: על התערוכה "בפריים ובחיים: מרוקו - אופנה, לבוש וזהות" - פורטפוליו (2024) https://www.prtfl.co.il/archives/210122
 "איך נולדת חצאית צבאית" - מקור ראשון (2024), ראיון עומק עם ד"ר רחל גץ-סלומון https://www.makorrishon.co.il/culture/782649/
 ראיון מצולם ביוטיוב: פרק מתוך הפודקאסט "החיפאית" על אופנה, חיפה ואקדמיה (2024) https://www.youtube.com/watch?v=xwnXQOhJP6Q
 הודעה על מינוי ד"ר רחל גץ סלומון לאוצרת אוניברסיטת חיפה - פורטפוליו (2025) https://www.prtfl.co.il/archives/221823
 כתבה על מינויה לאוצרת אוניברסיטת חיפה - ערב רב (2025) https://www.erev-rav.com/archives/news_ticker/רחל-גץ-סולומון-מונתה-לאוצרת-אוניברסיט
 "כשאופנה הופכת למחקר אקדמי מתקדם" - ראיון לאתר של אוניברסיטת חיפה https://www.haifa.ac.il/2025/07/21/כשאופנה-הופכת-למחקר-אקדמי-מתקדם-ראיון/
 מאמר משותף עם ד"ר הני זובידה https://www.erev-rav.com/archives/30425
 עמוד המאמרים של רחל גץ סלומון באתר העוקץ https://www.haokets.org/writer/רחל-גץ-סלומון/

 הערות שוליים 

קטגוריה:מעצבות אופנה ישראליות
קטגוריה:אוצרות ישראליות
קטגוריה:סגל אוניברסיטת חיפה
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:זוכי פרס ברנר
קטגוריה:ישראליות שנולדו ב-1981
קטגוריה:ישראלים שנולדו ב-1981